લિન્કિંગ રોડ એક્સ્ટેન્શન પર પર્યાવરણને અનુકૂળ હોય એવા સૌપ્રથમ સ્મશાનના નિર્માણ પરત્વે BMCએ દાખવેલી ઉદાસીનતાથી કંટાળેલા સાંતાક્રુઝના ૧૫૦ સિનિયર સિટિઝનોના ગ્રુપનો ઇકો-મોક્ષ નામનો ડ્રીમ પ્રોજેક્ટ સાકાર થઈ ગયો છે અને આ મહિનાના અંત સુધીમાં એમાં અંતિમવિધિની પર્યાવરણલક્ષી સુવિધા ઉપલબ્ધ થશે. આ સ્મશાનમાં મૃતદેહને અગ્નિદાહ આપવા માટે પાઇપ્ડ નૅચરલ ગૅસનો ઉપયોગ કરવામાં આવશે, જેથી હવામાં પ્રદૂષિત ધુમાડો ભળશે નહીં.